**Α΄ Ε.Λ.Μ.Ε. Θεσσαλονίκης** **Θεσσαλονίκη 09/02/2021**

Π. Κορομηλά 51. τκ: 54622

Email: [aelmethes@gmail.com](mailto:aelmethes@gmail.com) Προς :

<http://aelmethe.blogspot.com>

**Σχολεία** **και Συναδέλφους Α΄ΕΛΜΕ**

**Διευθύνσεις Β΄θμιας Εκπαίδευσης Ανατολικής και Δυτικής Θεσσαλονίκης**

**Περιφερειακή Διεύθυνση Εκπαίδευσης Κεντρικής Μακεδονίας**

**ΜΜΕ**

**ΨΗΦΙΣΜΑ ΣΥΜΠΑΡΑΣΤΑΣΗΣ ΠΡΟΣ ΤΟΥΣ ΕΚΠΑΙΔΕΥΤΙΚΟΥΣ ΚΑΙ ΜΑΘΗΤΕΣ ΤΗΣ ΕΠΑΣ ΤΟΥ ΟΑΕΔ**

Το Δ.Σ. της Α ΕΛΜΕ καταδικάζει απερίφραστα τη φραστική επίθεση, τον προπηλακισμό και την άσκηση σωματικής βίας που δέχτηκαν η Διεύθυνση, οι Εκπαιδευτικοί και οι Μαθητές της 2ης ΕΠΑΣ ΟΑΕΔ Θεσσαλονίκης την Τετάρτη 03/02/21 από ομάδα εξωσχολικών ατόμων που διαμαρτύρονταν για τη διενέργεια rapid test Covid-19, που πραγματοποιούνταν στο Σχολείο.

Η Διεύθυνση του Σχολείου, κάλεσε κινητή μονάδα του ΕΟΔΥ προκειμένου να πραγματοποιήσει rapid test σε μαθητές και εκπαιδευτικούς που προσέρχονταν οικειοθελώς να εξεταστούν.

Κατά την διάρκεια της εξέτασης, προσήλθε μικρή ομάδα εξωσχολικών ατόμων φωνάζοντας συνθήματα κατά της εξέτασης και εμποδίζοντας εκπαιδευτικούς και μαθητές να εισέλθουν στο χώρο του Σχολείου για να κάνουν το test.

Συγκεκριμένα κινήθηκαν φραστικά και επιθετικά κατά του Υποδιευθυντή του Σχολείου που προσπαθούσε λεκτικά να τους πείσει να μην εμποδίσουν τη διαδικασία της εξέτασης και να αποχωρήσουν. Προκειμένου να τον εκφοβίσουν, εκτός της λεκτικής επίθεσης και τον προπηλακισμό που άσκησαν εις βάρος του, κατέθεσαν και μήνυση εναντίον του.

Δηλώνουμε την αμέριστη συμπαράσταση μας προς τους μαθητές και τους εκπαιδευτικούς που δέχθηκαν την επίθεση.

Η Πρόεδρος Ο Γραμματέας

Τραγάκη Δήμητρα  Λουκάς Ευάγγελος